
Naslov: Potrebne korenite spremembe zakonodaje
Napoved za voditelja:

V krškem Savaprojektu, ki se ukvarja s projektiranjem, konzaltingom in inženiringom, že vrsto let opozarjajo na zapleteno zakonodajo in nepotrebne postopke pri graditvi objektov. Zato so seveda upravičeno pričakovali, da bo nova vlada zdaj pripravila obljubljene nove rešitve na področju gradnje in projektiranja objektov. Vendar jih zdajšnje napovedi ministrov niso potešile, zato so prepričani, da stvari niso dorečene, da se sprejemajo preveč na hitro in da bodo posledice zopet čutili tisti, ki jih ne bi smeli.
T- Iz Krškega GORAN ROVAN /
X- Snemalec in montažer Tomi Naglič /
V Savaprojektu opažajo, da je v njihovi branži vse manj izvajalcev, da vsako leto pripravijo manj ponudb, tako so te iz nekdanjih šeststo padle na desetino te številke.
T- PETER ŽIGANTE /
X- glavni direktor Savaprojekt /

"Tako da povpraševanja ni dovolj, potem so pa še cene. Tist kar pa je povpraševanja, ne, so pa za izredno nizke cene, tako da so zdej je veliko nalog za veliko manj denarja."
Zaradi tega strokovnjaki odhajajo, firme propadajo. Da bi gospodarstvu dali nov zagon, so potrebni hitrejši in enostavnejši postopki pri gradnji in načrtovanju objektov, kar pa zadnje napovedi vlade ne obetajo.
T- ALEŠ PLESTENJAK /
X- namestnik glavnega direktorja Savaprojekta /

"Spremembe se dogajajo zopet na hitro in v glavnem zasledujejo cilje investitorjev. Se zavzemamo za premišljene spremembe, za spremembe, ki bi bile predhodno usklajene in analizirane z vsemi udeleženci, na podlagi tehtne debate in potem sprejetje zakona, ki bi vzdržal vsaj neki časa."

Sami so že večkrat ponudili brezplačno pomoč, pa niso bili uslišani. Kljub temu spet opozarjajo in predlagajo.
T- PETER ŽIGANTE /
X- glavni direktor Savaprojekt /

"Da se poenostavijo postopki, tam kjer je to možno in marsikje je možno, ne. Ne da ugotavljamo nekaj, kar je že ugotovljeno, to je pač naša posebnost. In pa da uvedemo nazaj lokacijsko dokumentacijo in pa lokacijsko dovoljenje. Pomeni izdaja lokacijskega dovoljenja bi pomenila neke vrste rezervacijo prostora, še preden si lastnik zemljišč."
Če se to ne bo zgodilo, se bojijo, da zopet po nepotrebnem izgubljamo čas in energijo, s tem pa sami zaviramo svoj nadaljnji razvoj.

